Det er hovedfunnene i rapporten «Føre var» om rustrender i Bergen, som tar for seg bruk av narkotika i Bergen fra oktober i fjor til mars i år, som ble lagt frem på Bergensklinikkenes Rusfaglige Forum på Hotell Norge.

Konferansen samler 250 deltakere fra det brede rusfeltet i Bergen, Hordaland og Sogn og Fjordane

Lettere tilgjengelig

Trendrapporten viser også at ecstasy og MDMA er lettere tilgjengelig enn tidligere.

Det gjelder også GHB/GBL, som også har fått flere brukere i Bergen.

– Trenden er at både ecstasy/MDMA og GHB brukes sammen med alkohol, sier spesialkonsulent Liv Flesland, som la frem rapporten.

Hun mener at unge voksne utgjør hoveddelen av risikogruppen når dte gjelder ecstasy.

– Ecstasy og MDMA rapporteres brukt også i det etablerte narkomiljøet når det er god tilgang, men stoffet blir mest brukt av dem som regner seg som «hobbynarkomane». De bruker det på fest, sier Flesland til BA.

Undersøkelsen viser at bruken av både heroin og amfetamin er stabil i Bergen.

Det er nedgang i bruk av valium.

Elleve døde av overdose

Fra oktober 2014 til mars i år registrerte Hordaland politidistrikt elleve overdosedøsfall.

Åtte av disse var menn. Det er like mange som halvåret før, da syv menn og fire kvinner døde av overdose.

Gjennomsnittsalderen på de omkomne er 34 år i siste periode, mens den lå et år høyere halvåret før.

Trendrapporten sier at det i tilsvarende periode for et år side var åtte dødsfall, hvorav syv var menn.

Gjennomsnittsalderen var da 43 år.

1500 kanyler daglig

Flesland sier at det blir delt tut over en halv million sprøyte/kanyler i året fra hjelpeapparatet i Bergen.

– Det blir 1500 sprøyter daglig, sier hun.